

# ΠΟΛΙΤΙΚΗ ΠΟΙΟΤΗΤΑΣ

# ΤΟΥ ΕΡΓΑΣΤΗΡΙΟΥ ΔΙΑΧΕΙΡΙΣΗΣ ΟΙΚΟΣΥΣΤΗΜΑΤΩΝ ΚΑΙ ΒΙΟΠΟΙΚΙΛΟΤΗΤΑΣ

**Αποστολή** του Εργαστηρίου είναι η παροχή σε φυσικά και νομικά πρόσωπα, υπηρεσιών (μελετών, ερευνών, πραγματογνωμοσυνών, σεμιναρίων, εκπαίδευσης, συμβουλευτικών) που αφορούν στη διαχείριση:

* διαχείριση αγροτικών και φυσικών οικοσυστημάτων
* αξιοποίηση βιοποικιλότητας, με έμφαση στα αρωματικά και φαρμακευτικά φυτά
* διατήρηση βιοποικιλότητας, συμπεριλαμβανομένης της διαχείρισης άγριας πανίδας
* οικολογία
* διαχείριση υγροτόπων
* εκτίμηση περιβαλλοντικών επιπτώσεων έργων και δραστηριοτήτων
* σύνταξη διαχειριστικών σχεδίων ειδών και προστατευόμενων περιοχών
* περιβαλλοντική ενημέρωση και ευαισθητοποίηση

**Όραμα** του Εργαστηρίου είναι η παροχή αξιόπιστων υπηρεσιών στους τομείς ερευνητικής δραστηριοποίησής του, βασισμένων σε αξιόπιστες έρευνες, μελέτες και πραγματογνωμοσύνες. Επίσης, η συνεχής αναβάθμιση της ποιότητας της έρευνας και των υπηρεσιών που βασίζονται σε αυτή, η διεύρυνση του πεδίου υλοποίησης της εφαρμοσμένης έρευνας και η αύξηση του πλήθους των φορέων/επιχειρήσεων/φυσικών προσώπων που αιτούνται τις υπηρεσίες του Εργαστηρίου.

**Στόχος** του Εργαστηρίου είναι να:

* παρέχει ποιοτικές υπηρεσίες προς τους πελάτες και να διεξάγει αξιόπιστη ερευνητική δραστηριότητα και εκπαίδευση,
* ολοκληρώνει εντός χρονοδιαγραμμάτων και με ασφαλή τρόπο τα έργα που αναλαμβάνει,
* βελτιώνει συνεχώς την εικόνα και την οργάνωσή του,
* βελτιώνει διαρκώς τον τρόπο παροχής των υπηρεσιών και την ποιότητα αυτών μέσω της εφαρμογής και τήρησης του Συστήματος Διαχείρισης Ποιότητας.

Προκειμένου να επιτύχουμε τα παραπάνω, η Διοίκηση και το προσωπικό του Εργαστηρίου, δηλώνουμε την Δέσμευση μας στις εξής αρχές:

* Την άριστη εσωτερική επικοινωνία μεταξύ Διοίκησης και Στελεχών
* Την επιλογή εξειδικευμένων στελεχών και τη συνεχή εκπαίδευσή τους.
* Την αξιοπιστία των συνεργατών του Εργαστηρίου και συνεχή παρακολούθηση και αξιολόγηση τους
* Την τήρηση χρονικών και οικονομικών δεσμεύσεων στις υπηρεσίες που παρέχονται.
* Τη βελτίωση της αποτελεσματικότητας και της αποδοτικότητας του Εργαστηρίου
* Την συνεχή βελτίωση της αποτελεσματικότητας των διαδικασιών του Συστήματος Ποιότητας.
* Την παρακολούθηση του Συστήματος Διαχείρισης Ποιότητας μέσα από το καθορισμό ενός πλαισίου δεικτών το οποίο ανασκοπείται ετησίως.
* Την εφαρμογή της νομοθεσίας και των λοιπών κανονιστικών διατάξεων.

Ο Διευθυντής Εργαστηρίου

Καθ. Αθανάσιος Σφουγγάρης